CELEX: 32018R0252
Language: el
Date: 2018-02-19 00:00:00
Title: Εκτελεστικός κανονισμός (ΕΕ) 2018/252 της Επιτροπής, της 19ης Φεβρουαρίου 2018, σχετικά με έκτακτα μέτρα στήριξης της αγοράς για τον τομέα των πουλερικών στη Γαλλία

20.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 46/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/252 ΤΗΣ ΕΠΙΤΡΟΠΉΣ
   της 19ης Φεβρουαρίου 2018
   σχετικά με έκτακτα μέτρα στήριξης της αγοράς για τον τομέα των πουλερικών στη Γαλλία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 220 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Μεταξύ 1ης Δεκεμβρίου 2016 και 30ής Ιουνίου 2017, επιβεβαιώθηκε και κοινοποιήθηκε από τη Γαλλία η εκδήλωση μεγάλου αριθμού εστιών γρίπης των πτηνών υψηλής παθογονικότητας του υποτύπου H5. Συνολικά, επιβεβαιώθηκαν 486 εστίες στη Γαλλία. Τα είδη που επλήγησαν είναι οι πάπιες, οι χήνες, οι γαλοπούλες, οι φραγκόκοτες, τα ορτύκια και οι νεοσσοί του είδους Gallus domesticus, τα κοτόπουλα, οι αρσενικοί νεοσσοί, τα καπόνια, οι πουλάδες, οι νεαρές όρνιθες και οι όρνιθες ωοπαραγωγής.
            
         
               (2)
            
            
               Η Γαλλία έλαβε αμέσως και αποτελεσματικά όλα τα μέτρα για την υγεία των ζώων και κτηνιατρικά μέτρα που απαιτούνται σύμφωνα με την οδηγία 2005/94/ΕΚ του Συμβουλίου (2).
            
         
               (3)
            
            
               Ειδικότερα, η Γαλλία έλαβε μέτρα καταπολέμησης, παρακολούθησης και πρόληψης και δημιούργησε ζώνες προστασίας και ζώνες επιτήρησης («ζώνες που υπόκεινται σε ρυθμίσεις») κατ' εφαρμογή των εκτελεστικών αποφάσεων (ΕΕ) 2017/247 (3), (ΕΕ) 2017/417 (4), (ΕΕ) 2017/554 (5), (ΕΕ) 2017/696 (6), (ΕΕ) 2017/780 (7) και (ΕΕ) 2017/1139 (8) της Επιτροπής. Για την καταπολέμηση και την αποτροπή της εξάπλωσης της νόσου, η Γαλλία επέβαλε δύο δέσμες μέτρων: η πρώτη δέσμη περιλαμβάνει περιορισμούς των μετακινήσεων των πτηνών, απαγόρευση της τοποθέτησης πτηνών και παρατεταμένες περιόδους ανάπαυσης στις εκμεταλλεύσεις πουλερικών στις ζώνες που υπεβλήθησαν σε ρυθμίσεις έπειτα από εκδήλωση εστίας υψηλής παθογονικότητας γρίπης των πτηνών του υποτύπου H5· και η δεύτερη δέσμη περιλαμβάνει την εφαρμογή, στις εκμεταλλεύσεις που εκτρέφουν πάπιες και χήνες στις ζώνες που υπέκειντο σε ρυθμίσεις στις 31 Μαρτίου 2017, της περαιτέρω παράτασης της ισχύος της περιόδου ανάπαυσης και την απαγόρευση της τοποθέτησης πτηνών μέχρι τις 28 Μαΐου 2017.
            
         
               (4)
            
            
               Με την εφαρμογή των εν λόγω μέτρων, η Γαλλία επέτυχε την ανάσχεση και εξάλειψη της εξάπλωσης της νόσου. Τα ενωσιακά και εθνικά μέτρα για την υγεία των ζώων και κτηνιατρικά μέτρα εφαρμόζονταν μέχρι τις 29 Σεπτεμβρίου 2017 σε όλες τις συναφείς εκμεταλλεύσεις.
            
         
               (5)
            
            
               Η Γαλλία πληροφόρησε την Επιτροπή ότι τα αναγκαία μέτρα για την υγεία των ζώων και κτηνιατρικά μέτρα που είχαν εφαρμοστεί για την ανάσχεση και εξάλειψη της εξάπλωσης της νόσου επηρέασαν αρνητικά μεγάλο αριθμό επιχειρήσεων, οι οποίες υπέστησαν απώλειες εισοδήματος που δεν είναι επιλέξιμες για χρηματοδοτική συνδρομή από την Ένωση σύμφωνα με τον κανονισμό (ΕΕ) αριθ. 652/2014 του Ευρωπαϊκού Κοινοβουλίου και του Συμβουλίου (9).
            
         
               (6)
            
            
               Στις 12 Απριλίου, 3 Αυγούστου και 13 Νοεμβρίου 2017, η Επιτροπή έλαβε επίσημες αιτήσεις από τη Γαλλία για τη συγχρηματοδότηση ορισμένων έκτακτων μέτρων δυνάμει του άρθρου 220 παράγραφος 3 του κανονισμού (ΕΕ) αριθ. 1308/2013.
            
         
               (7)
            
            
               Στο πλαίσιο των μέτρων για την υγεία των ζώων και των κτηνιατρικών μέτρων που εφαρμόστηκαν, οι περίοδοι ανάπαυσης παρατάθηκαν, η τοποθέτηση πτηνών απαγορεύτηκε και οι μετακινήσεις περιορίστηκαν στις εκμεταλλεύσεις όλων των ειδών πουλερικών στις ζώνες που υπεβλήθησαν σε ρυθμίσεις έπειτα από εκδηλώσεις εστιών υψηλής παθογονικότητας γρίπης των πτηνών του υποτύπου H5. Αυτό αφορά τα ακόλουθα είδη: πάπιες, χήνες, γαλοπούλες, φραγκόκοτες, ορτύκια και νεοσσούς του είδους Gallus domesticus, κοτόπουλα, αρσενικούς νεοσσούς, καπόνια, πουλάδες, νεαρές όρνιθες και όρνιθες ωοπαραγωγής. Τούτο είχε ως αποτέλεσμα την απώλεια παραγωγής πουλερικών στις εν λόγω εκμεταλλεύσεις. Ως εκ τούτου, είναι σκόπιμο να αντισταθμιστούν οι εν λόγω απώλειες.
            
         
               (8)
            
            
               Στο πλαίσιο των μέτρων για την υγεία των ζώων και των κτηνιατρικών μέτρων που εφαρμόστηκαν, απαγορεύθηκε έως τις 28 Μαΐου 2017 η τοποθέτηση παπιών και χηνών σε όλες τις εκμεταλλεύσεις που βρίσκονται στις ζώνες που υπόκεινται σε ρυθμίσεις. Τούτο είχε ως αποτέλεσμα την απώλεια παραγωγής κρέατος πουλερικών στις εν λόγω εκμεταλλεύσεις που εκτρέφουν πάπιες και χήνες. Ως εκ τούτου, είναι σκόπιμο να αντισταθμιστούν οι εν λόγω απώλειες.
            
         
               (9)
            
            
               Σύμφωνα με το άρθρο 220 παράγραφος 5 του κανονισμού (ΕΕ) αριθ. 1308/2013, η συγχρηματοδότηση από την Ένωση πρέπει να ανέλθει στο 50 % των δαπανών με τις οποίες επιβαρύνθηκε η Γαλλία για τα έκτακτα μέτρα στήριξης. Οι μέγιστες ποσότητες που είναι επιλέξιμες για χρηματοδότηση, για καθένα από τα έκτακτα μέτρα στήριξης της αγοράς, θα πρέπει να καθοριστούν από την Επιτροπή κατόπιν εξέτασης της αίτησης που υπέβαλε η Γαλλία.
            
         
               (10)
            
            
               Για να αποφευχθεί ο κίνδυνος υπεραντιστάθμισης, το κατ' αποκοπή ποσό συγχρηματοδότησης θα πρέπει να βασίζεται σε τεχνικές και οικονομικές μελέτες ή λογιστικά έγγραφα και να καθοριστεί στο ενδεδειγμένο επίπεδο για κάθε ζώο και κάθε προϊόν, ανάλογα με τις κατηγορίες παραγόμενων ζώων από την άποψη του είδους αλλά και της μεθόδου παραγωγής, δηλαδή τυποποιημένης παραγωγής, ελευθέρας βοσκής, πιστοποιημένης παραγωγής στο πλαίσιο εθνικού καθεστώτος, πιστοποιημένης παραγωγής στο πλαίσιο του συστήματος Label Rouge, παραγωγής που καλύπτεται με προστατευόμενη γεωγραφική ένδειξη (ΠΓΕ) και, τέλος, από την άποψη του μήκους της αλυσίδας εφοδιασμού, ήτοι μακρά αλυσίδα εφοδιασμού για τους παραγωγούς πουλερικών οι οποίοι παράγουν μόνο ζώντα ζώα, βραχεία αλυσίδα εφοδιασμού για τους παραγωγούς πουλερικών οι οποίοι παράγουν ζώντα ζώα και στη συνέχεια τα μεταποιούν.
            
         
               (11)
            
            
               Για να αποφευχθεί ο κίνδυνος διπλής χρηματοδότησης, οι απώλειες που υπέστησαν οι παραγωγοί δεν θα πρέπει να έχουν αντισταθμιστεί με κρατική ενίσχυση ή ασφάλεια και η συγχρηματοδότηση από την Ένωση βάσει του παρόντος κανονισμού θα πρέπει να περιορίζεται στα επιλέξιμα ζώα και προϊόντα για τα οποία δεν έχει χορηγηθεί χρηματοδοτική συνδρομή από την Ένωση δυνάμει του κανονισμού (ΕΕ) αριθ. 652/2014.
            
         
               (12)
            
            
               Η έκταση και η διάρκεια των έκτακτων μέτρων στήριξης της αγοράς που προβλέπονται στον παρόντα κανονισμό θα πρέπει να περιορίζονται στα απολύτως αναγκαία για τη στήριξη της αγοράς. Ειδικότερα, τα έκτακτα μέτρα στήριξης της αγοράς θα πρέπει να ισχύουν μόνο για την παραγωγή πουλερικών στις εκμεταλλεύσεις που βρίσκονται στις ζώνες που υπόκεινται σε ρυθμίσεις και για όλη τη διάρκεια ισχύος των μέτρων για την υγεία των ζώων και των κτηνιατρικών μέτρων που προβλέπονται στην ενωσιακή και τη γαλλική νομοθεσία σχετικά με τις 486 εστίες υψηλής παθογονικότητας γρίπης των πτηνών που επιβεβαιώθηκαν μεταξύ 1ης Δεκεμβρίου 2016 και 30ής Ιουνίου 2017, και για τις ζώνες που υπέκειντο σε ρυθμίσεις στις 31 Μαρτίου 2017.
            
         
               (13)
            
            
               Για να εξασφαλισθεί ευελιξία στην περίπτωση κατά την οποία ο αριθμός των ζώων που δεν παρήχθησαν και είναι επιλέξιμα για αποζημίωση διαφέρει από τους μέγιστους αριθμούς που καθορίζονται στον παρόντα κανονισμό οι οποίοι βασίζονται σε εκτιμήσεις, η αποζημίωση μπορεί να προσαρμόζεται εντός ορισμένων ορίων, εφόσον τηρείται το μέγιστο όριο δαπανών που συγχρηματοδοτούνται από την Ένωση.
            
         
               (14)
            
            
               Για λόγους χρηστής δημοσιονομικής διαχείρισης των εν λόγω έκτακτων μέτρων στήριξης της αγοράς, μόνον οι πληρωμές που θα έχουν διενεργηθεί από τη Γαλλία στους δικαιούχους έως τις 30 Σεπτεμβρίου 2018 το αργότερο θα είναι επιλέξιμες για συγχρηματοδότηση από την Ένωση. Δεν θα πρέπει να εφαρμοστεί το άρθρο 5 παράγραφος 2 του κατ' εξουσιοδότηση κανονισμού (ΕΕ) αριθ. 907/2014 της Επιτροπής (10).
            
         
               (15)
            
            
               Για να διασφαλιστεί η επιλεξιμότητα και η ορθότητα των πληρωμών, η Γαλλία θα πρέπει να διενεργήσει εκ των προτέρων ελέγχους.
            
         
               (16)
            
            
               Για να καταστεί δυνατή η διενέργεια δημοσιονομικού ελέγχου από την Ένωση, η Γαλλία θα πρέπει να κοινοποιήσει στην Επιτροπή την εκκαθάριση των πληρωμών.
            
         
               (17)
            
            
               Για να διασφαλιστεί η άμεση εφαρμογή από τη Γαλλία των μέτρων που προβλέπει ο παρών κανονισμός, ο παρών κανονισμός θα πρέπει να αρχίσει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            
         
               (18)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η Ένωση συμμετέχει κατά 50 % στη χρηματοδότηση των δαπανών που βαρύνουν τη Γαλλία για τη στήριξη της αγοράς πουλερικών που επλήγη σοβαρά από τις 486 εστίες υψηλής παθογονικότητας γρίπης των πτηνών του υποτύπου H5, οι οποίες εντοπίστηκαν και κοινοποιήθηκαν από τη Γαλλία μεταξύ της 1ης Δεκεμβρίου 2016 και της 30ής Ιουνίου 2017.
   Άρθρο 2
   Οι δαπάνες που βαρύνουν τη Γαλλία, είναι επιλέξιμες για ενωσιακή συγχρηματοδότηση μόνο:
   
               α)
            
            
               για την περίοδο εφαρμογής των μέτρων για την υγεία των ζώων και των κτηνιατρικών μέτρων που αναφέρονται στην ενωσιακή και τη γαλλική νομοθεσία που παρατίθεται στο παράρτημα· και
            
         
               β)
            
            
               για τις πτηνοτροφικές εκμεταλλεύσεις που έχουν υποβληθεί σε μέτρα για την υγεία των ζώων και κτηνιατρικά μέτρα και βρίσκονται στις ζώνες οι οποίες αναφέρονται στην ενωσιακή και τη γαλλική νομοθεσία που παρατίθεται στο παράρτημα («ζώνες που υπόκεινται σε ρυθμίσεις»)· και
            
         
               γ)
            
            
               εφόσον τα σχετικά ποσά έχουν καταβληθεί στους δικαιούχους από τη Γαλλία έως τις 30 Σεπτεμβρίου 2018 το αργότερο. Δεν εφαρμόζεται το άρθρο 5 παράγραφος 2 του κατ' εξουσιοδότηση κανονισμού (ΕΕ) αριθ. 907/2014· και
            
         
               δ)
            
            
               εάν για το ζώο ή προϊόν, για το χρονικό διάστημα που αναφέρεται στο στοιχείο α), δεν έχει καταβληθεί καμία αποζημίωση με κρατική ενίσχυση ή ασφάλεια και δεν έχει χορηγηθεί χρηματοδοτική συνδρομή από την Ένωση δυνάμει του κανονισμού (ΕΕ) αριθ. 652/2014.
            
         Άρθρο 3
   1.   Το μέγιστο επίπεδο ενωσιακής συγχρηματοδότησης ανέρχεται σε 32 500 000 EUR και κατανέμεται ως εξής:
   
               α)
            
            
               Για την απώλεια παραγωγής χηνών και παπιών εντός των ζωνών που υπέκειντο σε ρυθμίσεις, προβλέπονται τα εξής κατ' αποκοπή ποσά ανά ζώο:
               
                           i)
                        
                        
                           Για τους παραγωγούς με βραχεία αλυσίδα εφοδιασμού, όσον αφορά:
                           
                                       —
                                    
                                    
                                       πάπιες mulard στο στάδιο έναρξης του παραγωγικού κύκλου, του κωδικού ΣΟ 0105 99 10:
                                       0,24 EUR ανά ζώο, για μέγιστη ποσότητα 420 877 ζώων·
                                    
                                 
                                       —
                                    
                                    
                                       πάπιες mulard που έχουν υποβληθεί σε πάχυνση, του κωδικού ΣΟ 0105 99 10:
                                       1,13 EUR ανά ζώο, για μέγιστη ποσότητα 469 483 ζώων·
                                    
                                 
                                       —
                                    
                                    
                                       πάπιες mulard στο στάδιο ολοκλήρωσης του παραγωγικού κύκλου, του κωδικού ΣΟ 0105 99 10:
                                       4,41 EUR ανά ζώο, για μέγιστη ποσότητα 596 122 ζώων·
                                    
                                 
                                       —
                                    
                                    
                                       πάπιες mulard του κωδικού ΣΟ 0105 99 10, σε ολόκληρα σφάγια:
                                       2,20 EUR ανά ζώο, για μέγιστη ποσότητα 624 494 ζώων·
                                    
                                 
                                       —
                                    
                                    
                                       πάπιες mulard του κωδικού ΣΟ 0105 99 10, σε τεμάχια:
                                       4,275 EUR ανά ζώο, για μέγιστη ποσότητα 434 960 ζώων·
                                    
                                 
                                       —
                                    
                                    
                                       πάπιες mulard του κωδικού ΣΟ 0105 99 10, μεταποιημένες:
                                       19,055 EUR ανά ζώο, για μέγιστη ποσότητα 152 038 ζώων·
                                    
                                 
                                       —
                                    
                                    
                                       χήνες στο στάδιο έναρξης του παραγωγικού κύκλου, του κωδικού ΣΟ 0105 99 20:
                                       2,455 EUR ανά ζώο, για μέγιστη ποσότητα 5 625 ζώων·
                                    
                                 
                                       —
                                    
                                    
                                       χήνες του κωδικού ΣΟ 0105 99 20, σε ολόκληρα σφάγια:
                                       10,595 EUR ανά ζώο, για μέγιστη ποσότητα 9 832 ζώων·
                                    
                                 
                                       —
                                    
                                    
                                       χήνες του κωδικού ΣΟ 0105 99 20, μεταποιημένες:
                                       23,33 EUR ανά ζώο, για μέγιστη ποσότητα 3 004 ζώων·
                                    
                                 
                                       —
                                    
                                    
                                       πάπιες του κωδικού ΣΟ 0105 99 10 για ψήσιμο:
                                       5,16 EUR ανά ζώο, για μέγιστη ποσότητα 215 ζώων·
                                    
                                 
                                       —
                                    
                                    
                                       χήνες του κωδικού ΣΟ 0105 99 20 για ψήσιμο:
                                       11,505 EUR ανά ζώο, για μέγιστη ποσότητα 215 ζώων·
                                    
                                 
                     
                           ii)
                        
                        
                           Για τους παραγωγούς με μακρά αλυσίδα εφοδιασμού, όσον αφορά:
                           
                                       —
                                    
                                    
                                       πάπιες mulard στο στάδιο έναρξης του παραγωγικού κύκλου, τυποποιημένες, ΠΓΕ και Label Rouge, του κωδικού ΣΟ 0105 99 10:
                                       0,24 EUR ανά ζώο, για μέγιστη ποσότητα 7 681 851 ζώων·
                                    
                                 
                                       —
                                    
                                    
                                       πάπιες mulard που έχουν υποβληθεί σε πάχυνση, τυποποιημένες, του κωδικού ΣΟ 0105 99 10:
                                       0,515 EUR ανά ζώο, για μέγιστη ποσότητα 456 754 ζώων·
                                    
                                 
                                       —
                                    
                                    
                                       πάπιες mulard που έχουν υποβληθεί σε πάχυνση, ΠΓΕ, του κωδικού ΣΟ 0105 99 10:
                                       0,68 EUR ανά ζώο, για μέγιστη ποσότητα 6 464 618 ζώων·
                                    
                                 
                                       —
                                    
                                    
                                       πάπιες mulard που έχουν υποβληθεί σε πάχυνση, Label Rouge, του κωδικού ΣΟ 0105 99 10:
                                       0,81 EUR ανά ζώο, για μέγιστη ποσότητα 724 618 ζώων·
                                    
                                 
                                       —
                                    
                                    
                                       πάπιες mulard στο τελικό στάδιο, τυποποιημένες, του κωδικού ΣΟ 0105 99 10:
                                       1,48 EUR ανά ζώο, για μέγιστη ποσότητα 776 279 ζώων·
                                    
                                 
                                       —
                                    
                                    
                                       πάπιες mulard στο τελικό στάδιο, ΠΓΕ, του κωδικού ΣΟ 0105 99 10:
                                       1,645 EUR ανά ζώο, για μέγιστη ποσότητα 5 929 395 ζώων·
                                    
                                 
                                       —
                                    
                                    
                                       πάπιες mulard στο στάδιο ολοκλήρωσης του παραγωγικού κύκλου, Label Rouge, του κωδικού ΣΟ 0105 99 10:
                                       2,63 EUR ανά ζώο, για μέγιστη ποσότητα 633 228 ζώων·
                                    
                                 
                                       —
                                    
                                    
                                       πάπιες Βαρβαρίας, τυποποιημένες, του κωδικού ΣΟ 0105 99 10:
                                       0,48 EUR ανά ζώο, για μέγιστη ποσότητα 104 958 ζώων·
                                    
                                 
                                       —
                                    
                                    
                                       πάπιες Βαρβαρίας, πιστοποιημένες, του κωδικού ΣΟ 0105 99 10:
                                       0,585 EUR ανά ζώο, για μέγιστη ποσότητα 215 ζώων·
                                    
                                 
                                       —
                                    
                                    
                                       πάπιες Βαρβαρίας, Label Rouge, του κωδικού ΣΟ 0105 99 10:
                                       0,625 EUR ανά ζώο, για μέγιστη ποσότητα 215 ζώων·
                                    
                                 
                                       —
                                    
                                    
                                       πάπιες mallard του κωδικού ΣΟ 0105 99 10:
                                       1,1325 EUR ανά ζώο, για μέγιστη ποσότητα 2 000 ζώων·
                                    
                                 
                                       —
                                    
                                    
                                       χήνες που έχουν υποβληθεί σε πάχυνση, του κωδικού ΣΟ 0105 99 20:
                                       2,855 EUR ανά ζώο, για μέγιστη ποσότητα 26 572 ζώων·
                                    
                                 
                                       —
                                    
                                    
                                       χήνες στο στάδιο ολοκλήρωσης του παραγωγικού κύκλου, του κωδικού ΣΟ 0105 99 20:
                                       5,54 EUR ανά ζώο, για μέγιστη ποσότητα 19 082 ζώων·
                                    
                                 
                     
         
               β)
            
            
               Για την απώλεια παραγωγής πουλερικών εκτός από πάπιες και χήνες εντός των ζωνών που υπέκειντο σε ρυθμίσεις, προβλέπονται τα εξής κατ' αποκοπή ποσά ανά ζώο και ανά ημέρα:
               
                           i)
                        
                        
                           Για τους παραγωγούς με βραχεία αλυσίδα εφοδιασμού, όσον αφορά:
                           
                                       —
                                    
                                    
                                       κοτόπουλα του κωδικού ΣΟ 0105 94 00, σε ολόκληρα σφάγια:
                                       0,02459 EUR ανά ζώο και ανά ημέρα, για μέγιστη ποσότητα 178 319 ζώων·
                                    
                                 
                                       —
                                    
                                    
                                       κοτόπουλα του κωδικού ΣΟ 0105 94 00, σε τεμάχια:
                                       0,03776 EUR ανά ζώο και ανά ημέρα, για μέγιστη ποσότητα 2 097 ζώων·
                                    
                                 
                                       —
                                    
                                    
                                       κοτόπουλα του κωδικού ΣΟ 0105 94 00, μεταποιημένα:
                                       0,086 EUR ανά ζώο και ανά ημέρα, για μέγιστη ποσότητα 705 ζώων·
                                    
                                 
                                       —
                                    
                                    
                                       φραγκόκοτες του κωδικού ΣΟ 0105 99 50, σε ολόκληρα σφάγια:
                                       0,021335 EUR ανά ζώο και ανά ημέρα, για μέγιστη ποσότητα 4 181 ζώων·
                                    
                                 
                                       —
                                    
                                    
                                       φραγκόκοτες του κωδικού ΣΟ 0105 99 50, σε τεμάχια:
                                       0,032765 EUR ανά ζώο και ανά ημέρα, για μέγιστη ποσότητα 215 ζώων·
                                    
                                 
                                       —
                                    
                                    
                                       γαλοπούλες του κωδικού ΣΟ 0105 99 30, σε ολόκληρα σφάγια:
                                       0,045895 EUR ανά ζώο και ανά ημέρα, για μέγιστη ποσότητα 215 ζώων·
                                    
                                 
                                       —
                                    
                                    
                                       γαλοπούλες του κωδικού ΣΟ 0105 99 30, σε τεμάχια:
                                       0,070485 EUR ανά ζώο και ανά ημέρα, για μέγιστη ποσότητα 215 ζώων·
                                    
                                 
                                       —
                                    
                                    
                                       καπόνια του κωδικού ΣΟ 0105 94 00, σε ολόκληρα σφάγια:
                                       0,038595 EUR ανά ζώο και ανά ημέρα, για μέγιστη ποσότητα 215 ζώων·
                                    
                                 
                                       —
                                    
                                    
                                       πουλάδες του κωδικού ΣΟ 0105 94 00, σε ολόκληρα σφάγια:
                                       0,045085 EUR ανά ζώο και ανά ημέρα, για μέγιστη ποσότητα 215 ζώων·
                                    
                                 
                     
                           ii)
                        
                        
                           Για τους παραγωγούς με μακρά αλυσίδα εφοδιασμού, όσον αφορά:
                           
                                       —
                                    
                                    
                                       τυποποιημένα κοτόπουλα και αρσενικούς νεοσσούς του κωδικού ΣΟ 0105 94 00:
                                       0,00191 EUR ανά ζώο και ανά ημέρα, για μέγιστη ποσότητα 2 235 243 ζώων·
                                    
                                 
                                       —
                                    
                                    
                                       κοτόπουλα που φέρουν το σήμα «Label Rouge» ή κοτόπουλα ελευθέρας βοσκής του κωδικού ΣΟ 0105 94 00:
                                       0,004165 EUR ανά ζώο και ανά ημέρα, για μέγιστη ποσότητα 5 904 353 ζώων·
                                    
                                 
                                       —
                                    
                                    
                                       κοτόπουλα βιολογικής εκτροφής, του κωδικού ΣΟ 0105 94 00:
                                       0,00505 EUR ανά ζώο και ανά ημέρα, για μέγιστη ποσότητα 295 130 ζώων·
                                    
                                 
                                       —
                                    
                                    
                                       φραγκόκοτες τυποποιημένες του κωδικού ΣΟ 0105 99 50:
                                       0,002325 EUR ανά ζώο και ανά ημέρα, για μέγιστη ποσότητα 25 166 ζώων·
                                    
                                 
                                       —
                                    
                                    
                                       φραγκόκοτες που φέρουν το σήμα «Label Rouge» και ελευθέρας βοσκής του κωδικού ΣΟ 0105 99 50:
                                       0,003655 EUR ανά ζώο και ανά ημέρα, για μέγιστη ποσότητα 484 740 ζώων·
                                    
                                 
                                       —
                                    
                                    
                                       γαλοπούλες τυποποιημένες του κωδικού ΣΟ 0105 99 30:
                                       0,005195 EUR ανά ζώο και ανά ημέρα, για μέγιστη ποσότητα 66 237 ζώων·
                                    
                                 
                                       —
                                    
                                    
                                       γαλοπούλες που φέρουν το σήμα «Label Rouge» και ελευθέρας βοσκής του κωδικού ΣΟ 0105 99 30:
                                       0,00654 EUR ανά ζώο και ανά ημέρα, για μέγιστη ποσότητα 215 ζώων·
                                    
                                 
                                       —
                                    
                                    
                                       ορτύκια τυποποιημένα του κωδικού ΣΟ 0106 39 80:
                                       0,000605 EUR ανά ζώο και ανά ημέρα, για μέγιστη ποσότητα 2 407 761 ζώων·
                                    
                                 
                                       —
                                    
                                    
                                       ορτύκια που φέρουν το σήμα «Label Rouge» και ελευθέρας βοσκής του κωδικού ΣΟ 0106 39 80:
                                       0,00107 EUR ανά ζώο και ανά ημέρα, για μέγιστη ποσότητα 922 861 ζώων·
                                    
                                 
                                       —
                                    
                                    
                                       καπόνια του κωδικού ΣΟ 0105 94 00:
                                       0,009475 EUR ανά ζώο και ανά ημέρα, για μέγιστη ποσότητα 215 ζώων·
                                    
                                 
                                       —
                                    
                                    
                                       πουλάδες του κωδικού ΣΟ 0105 94 00:
                                       0,006575 EUR ανά ζώο και ανά ημέρα, για μέγιστη ποσότητα 215 ζώων·
                                    
                                 
                     
                           iii)
                        
                        
                           Για παραγωγούς κοτόπουλων στο στάδιο έναρξης του παραγωγικού κύκλου:
                           
                                       —
                                    
                                    
                                       κοτόπουλα στο στάδιο έναρξης του παραγωγικού κύκλου, του κωδικού ΣΟ 0105 94 00:
                                       0,013135 EUR ανά ζώο και ανά ημέρα, για μέγιστη ποσότητα 135 489 ζώων·
                                    
                                 
                                       —
                                    
                                    
                                       φραγκόκοτες στο στάδιο έναρξης του παραγωγικού κύκλου, του κωδικού ΣΟ 0105 99 50:
                                       0,00812 EUR ανά ζώο και ανά ημέρα, για μέγιστη ποσότητα 5 004 ζώων·
                                    
                                 
                                       —
                                    
                                    
                                       γαλοπούλες στο στάδιο έναρξης του παραγωγικού κύκλου, του κωδικού ΣΟ 0105 99 30:
                                       0,01261 EUR ανά ζώο και ανά ημέρα, για μέγιστη ποσότητα 215 ζώων·
                                    
                                 
                     
                           iv)
                        
                        
                           Για παραγωγούς ορνίθων ωοπαραγωγής:
                           
                                       —
                                    
                                    
                                       νεαρές όρνιθες τυποποιημένες του κωδικού ΣΟ 0105 94 00:
                                       0,00182 EUR ανά ζώο και ανά ημέρα, για μέγιστη ποσότητα 127 001 ζώων·
                                    
                                 
                                       —
                                    
                                    
                                       νεαρές όρνιθες για ωοπαραγωγή σε δάπεδο με στρωμνή του κωδικού ΣΟ 0105 94 00:
                                       0,002545 EUR ανά ζώο και ανά ημέρα, για μέγιστη ποσότητα 25 460 ζώων·
                                    
                                 
                                       —
                                    
                                    
                                       νεαρές όρνιθες ωοπαραγωγής βιολογικής εκτροφής του κωδικού ΣΟ 0105 94 00:
                                       0,00197 EUR ανά ζώο και ανά ημέρα, για μέγιστη ποσότητα 215 ζώων·
                                    
                                 
                                       —
                                    
                                    
                                       όρνιθες ωοπαραγωγής σε κλωβό του κωδικού ΣΟ 0105 94 00:
                                       0,004275 EUR ανά ζώο και ανά ημέρα, για μέγιστη ποσότητα 118 675 ζώων·
                                    
                                 
                                       —
                                    
                                    
                                       όρνιθες ωοπαραγωγής σε δάπεδο με στρωμνή του κωδικού ΣΟ 0105 94 00:
                                       0,00575 EUR ανά ζώο και ανά ημέρα, για μέγιστη ποσότητα 215 ζώων·
                                    
                                 
                                       —
                                    
                                    
                                       όρνιθες ωοπαραγωγής ελευθέρας βοσκής του κωδικού ΣΟ 0105 94 00:
                                       0,00867 EUR ανά ζώο και ανά ημέρα, για μέγιστη ποσότητα 33 273 ζώων·
                                    
                                 
                                       —
                                    
                                    
                                       όρνιθες ωοπαραγωγής που φέρουν το σήμα «Label Rouge» του κωδικού ΣΟ 0105 94 00:
                                       0,009585 EUR ανά ζώο και ανά ημέρα, για μέγιστη ποσότητα 215 ζώων·
                                    
                                 
                                       —
                                    
                                    
                                       όρνιθες ωοπαραγωγής βιολογικής εκτροφής του κωδικού ΣΟ 0105 94 00:
                                       0,01306 EUR ανά ζώο και ανά ημέρα, για μέγιστη ποσότητα 46 887 ζώων.
                                    
                                 
                     
         2.   Στην περίπτωση που ο αριθμός των ζώων που δεν παρήχθησαν και είναι επιλέξιμα για αποζημίωση υπερβαίνει τον μέγιστο αριθμό ζώων ανά θέση που καθορίζεται στην παράγραφο 1, οι δαπάνες που είναι επιλέξιμες για ενωσιακή συγχρηματοδότηση μπορούν να αναπροσαρμόζονται ανά θέση και να υπερβαίνουν τα ποσά που προκύπτουν από την εφαρμογή του μέγιστου αριθμού ζώων ανά θέση, υπό την προϋπόθεση ότι το σύνολο των προσαρμογών παραμένει κάτω από το 10 % του μέγιστου επιπέδου των δαπανών που συγχρηματοδοτούνται από την Ένωση που αναφέρεται στο άρθρο 3 παράγραφος 1.
   Άρθρο 4
   Η Γαλλία διενεργεί διοικητικούς και φυσικούς ελέγχους σύμφωνα με τα άρθρα 58 και 59 του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου (11).
   Ειδικότερα, η Γαλλία επαληθεύει:
   
               α)
            
            
               την επιλεξιμότητα των αιτούντων στήριξη·
            
         
               β)
            
            
               για κάθε επιλέξιμο αιτούντα: την επιλεξιμότητα, την ποσότητα και την πραγματική αξία της απολεσθείσας παραγωγής·
            
         
               γ)
            
            
               ότι κανένας από τους επιλέξιμους αιτούντες δεν έχει λάβει χρηματοδότηση από άλλες πηγές για την αντιστάθμιση των απωλειών που αναφέρονται στο άρθρο 2.
            
         Όσον αφορά τους επιλέξιμους αιτούντες για τους οποίους έχουν ολοκληρωθεί οι διοικητικοί έλεγχοι, η ενίσχυση μπορεί να καταβληθεί χωρίς να έχουν ολοκληρωθεί όλοι οι διενεργούμενοι έλεγχοι και συγκεκριμένα εκείνοι που αφορούν τους αιτούντες που επιλέγονται για επιτόπιους ελέγχους.
   Στις περιπτώσεις στις οποίες δεν επιβεβαιώνεται η επιλεξιμότητα του αιτούντος, η ενίσχυση ανακτάται και επιβάλλονται κυρώσεις.
   Άρθρο 5
   Η Γαλλία κοινοποιεί στην Επιτροπή την εκκαθάριση των πληρωμών.
   Άρθρο 6
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Φεβρουαρίου 2018.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 347 της 20.12.2013, σ. 671.
   
      (2)  Οδηγία 2005/94/ΕΚ του Συμβουλίου, της 20ής Δεκεμβρίου 2005, σχετικά με κοινοτικά μέτρα για την καταπολέμηση της γρίπης των πτηνών και την κατάργηση της οδηγίας 92/40/ΕΟΚ (ΕΕ L 10 της 14.1.2006, σ. 16).
   
      (3)  Εκτελεστική απόφαση (ΕΕ) 2017/247 της Επιτροπής, της 9ης Φεβρουαρίου 2017, για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 36 της 11.2.2017, σ. 62).
   
      (4)  Εκτελεστική απόφαση (ΕΕ) 2017/417 της Επιτροπής, της 7ης Μαρτίου 2017, για την τροποποίηση του παραρτήματος της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 63 της 9.3.2017, σ. 177).
   
      (5)  Εκτελεστική απόφαση (ΕΕ) 2017/554 της Επιτροπής, της 23ης Μαρτίου 2017, για την τροποποίηση του παραρτήματος της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 79 της 24.3.2017, σ. 15).
   
      (6)  Εκτελεστική απόφαση (ΕΕ) 2017/696 της Επιτροπής, της 11ης Απριλίου 2017, για την τροποποίηση του παραρτήματος της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 101 της 13.4.2017, σ. 80).
   
      (7)  Εκτελεστική απόφαση (ΕΕ) 2017/780 της Επιτροπής, της 3ης Μαΐου 2017, για την τροποποίηση της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 116 της 5.5.2017, σ. 30).
   
      (8)  Εκτελεστική απόφαση (ΕΕ) 2017/1139 της Επιτροπής, της 23ης Ιουνίου 2017, για την τροποποίηση του παραρτήματος της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 164 της 27.6.2017, σ. 59).
   
      (9)  Κανονισμός (ΕΕ) αριθ. 652/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τη θέσπιση διατάξεων σχετικά με τη διαχείριση των δαπανών που αφορούν, αφενός, τη διατροφική αλυσίδα, την υγεία των ζώων και την καλή μεταχείριση των ζώων και, αφετέρου, την υγεία των φυτών και το φυτικό αναπαραγωγικό υλικό, για την τροποποίηση των οδηγιών του Συμβουλίου 98/56/ΕΚ, 2000/29/ΕΚ και 2008/90/ΕΚ, των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 178/2002, (ΕΚ) αριθ. 882/2004 και (ΕΚ) αριθ. 396/2005, της οδηγίας 2009/128/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου και για την κατάργηση των αποφάσεων του Συμβουλίου 66/399/ΕΟΚ, 76/894/ΕΟΚ και 2009/470/ΕΚ (ΕΕ L 189 της 27.6.2014, σ. 1).
   
      (10)  Κατ' εξουσιοδότηση κανονισμός (ΕΕ) αριθ. 907/2014 της Επιτροπής, της 11ης Μαρτίου 2014, για τη συμπλήρωση του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, όσον αφορά τους οργανισμούς πληρωμών και άλλους οργανισμούς, τη δημοσιονομική διαχείριση, την εκκαθάριση λογαριασμών, τις εγγυήσεις και τη χρήση του ευρώ (ΕΕ L 255 της 28.8.2014, σ. 18).
   
      (11)  Κανονισμός (EE) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (ΕΕ L 347 της 20.12.2013, σ. 549).
   
      ΠΑΡΑΡΤΗΜΑ
      
         Ζώνες που υπόκεινται σε ρυθμίσεις και περίοδοι όπως αναφέρονται στο άρθρο 2
      
      Περιοχές της Γαλλίας και χρονικοί περίοδοι που προβλέπονται σύμφωνα με την οδηγία 2005/94/ΕΚ και καθορίζονται στις ακόλουθες νομικές πράξεις:
      
                  —
               
               
                  Εκτελεστική απόφαση (ΕΕ) 2017/247 της Επιτροπής, της 9ης Φεβρουαρίου 2017, για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 36 της 11.2.2017, σ. 62).
               
            
                  —
               
               
                  Εκτελεστική απόφαση (ΕΕ) 2017/417 της Επιτροπής, της 7ης Μαρτίου 2017, για την τροποποίηση της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 63 της 9.3.2017, σ. 177).
               
            
                  —
               
               
                  Εκτελεστική απόφαση (ΕΕ) 2017/554 της Επιτροπής, της 23ης Μαρτίου 2017, για την τροποποίηση της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 79 της 24.3.2017, σ. 15).
               
            
                  —
               
               
                  Εκτελεστική απόφαση (ΕΕ) 2017/696 της Επιτροπής, της 11ης Απριλίου 2017, για την τροποποίηση της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 101 της 13.4.2017, σ. 80).
               
            
                  —
               
               
                  Εκτελεστική απόφαση (ΕΕ) 2017/780 της Επιτροπής, της 3ης Μαΐου 2017, για την τροποποίηση της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 116 της 5.5.2017, σ. 30).
               
            
                  —
               
               
                  Εκτελεστική απόφαση (ΕΕ) 2017/1139 της Επιτροπής, της 23ης Ιουνίου 2017, για την τροποποίηση του παραρτήματος της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 164 της 27.6.2017, σ. 59).
               
            
                  —
               
               
                  Απόφαση της 31ης Μαρτίου 2017 για τη θέσπιση συμπληρωματικών διατάξεων για την πρόληψη, την επιτήρηση και την καταπολέμηση της υψηλής παθογονικότητας γρίπης των πτηνών σε ορισμένες περιοχές της επικράτειας (Επίσημη Εφημερίδα της Γαλλικής Δημοκρατίας της 2.4.2017, κείμενο 24 από 71).
               
            
                  —
               
               
                  Νομαρχιακές αποφάσεις για τη λήψη μέτρων λόγω εκδήλωσης εστιών λοιμώξεων γρίπης των πτηνών υψηλής παθογονικότητας που επιβεβαιώθηκαν μεταξύ 1ης Δεκεμβρίου 2016 και 30ής Ιουνίου 2017.
               
            
                  —
               
               
                  Νομαρχιακές αποφάσεις για την άρση των μέτρων λόγω εκδήλωσης εστιών λοιμώξεων γρίπης των πτηνών υψηλής παθογονικότητας που επιβεβαιώθηκαν μεταξύ 1ης Δεκεμβρίου 2016 και 30ής Ιουνίου 2017.